cyanic-selkie/wikianc huggingface dataset:
ჯონათან მუვერი
ჯონათან მუვერი — ამერიკელი დრამერი. იგი სხვადასხვა დროს თანამშრომლობდა ცნობილ მუსიკოსთან და ჯგუფთან, როგორებიც არიან: არეთა ფრანკლინი, ელის კუპერი, შაკირა, GTR, ევერლასტი, მიკ ჯეგერი, Marillion, პიტ ფრემპტონი, სელინ დიონი, ელტონ ჯონი, მაიკ ოლდფილდი, სტივ ჰეკეტი, ჯო სატრიანი, ჯო ლინ ტერნერი და სხვები. მუვერის დაკვრის სტილი აძლევს მას საშუალებას, ითანამშრომლოს სხვადასხვა ჟანრის მუსიკოსთან. ამჟამად იგი უფრო ხშირად ჩნდებოდა კოლექტივთან The Tubes.
რესურსები ინტერნეტში
კატეგორია:დაბადებული 1963 კატეგორია:Marillion-ის წევრები კატეგორია:ამერიკელი მუსიკოსები
ბლან-დე-მომინი
ბლან-დე-მომინი (Blanc de Moming) — მთა პენინის ალპებში, შვეიცარიაში. მდებარეობს სოფელ ცინალის სამხრეთით, ვალეს კანტონში. აღმართულია ბესოსა და ცინალროტჰორნის მთებს შორის. ამ უკანაკსნელთან დაკავშირებულია არეტ-დიუ-ბლანის ქედით.
რესურსები ინტერნეტში
კატეგორია:ალპები კატეგორია:შვეიცარიის მთები
Lasioglossum nitidibase
Lasioglossum nitidibase — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1941 წელს.
სქოლიო
nitidibase
ვოლოვარცი
ვოლოვარცი (Воловарци) — დასახლება ბულგარეთში. მდებარეობს კირჯალის ოლქში, შედის კირჯალის მუნიციპალიტეტში. მოსახლეობა შეადგენს 88 ადამიანს.
პოლიტიკური სიტუაცია
ადგილობრივ ვოლოვარცის საკმეტოში, რომლის შემადგენლობაშიც შედის ვოლოვარცი, კმეტის (უხუცესის) თანამდებობას ასრულებს მიუნიურ ბეისინ მიუმიუნი (მოძრაობა უფლებებისა და თავისუფლებებისთვის) არჩევნების შედეგების მიხედვით.
მუნიციპალიტეტის კმეტი (მერი) — ჰასან აზისი (მოძრაობა უფლებებისა და თავისუფლებებისთვის) არჩევნების შედეგების მიხედვით.
რესურსები ინტერნეტში
კატეგორია:კირჯალის მუნიციპალიტეტის დასახლებული პუნქტები
სერბეთის საპრეზიდენტო არჩევნები (2012)
2012 წლის სერბეთის საპრეზიდენტო არჩევნები - რიგითი საპრეზიდენტო არჩევნები სერბეთში, რომლის პირველი ტური შედგა 6 მაისს. არჩვენებში 12 კანდიდატი მონაწილეობდა. არჩვენების პირველმა ტურმა გამოავლინა ორი ლიდერი: დემოკრატიული პარტიის კანდიდატი ბორის ტადიჩი (ხმათა 25.31%) და პროგრესული პატიის კანდიდატი ტომისლავ ნიკოლიჩი (ხმათა 25.05%). მეორე ტურში, რომელიც 20 მაისს გაიმართა, გაიმარჯვა ტომისლავ ნიკოლიჩმა ხმათა 49,4%-ით.
სქოლიო
2012 კატეგორია:2012 წლის არჩევნები
ლეკური ყურძენი
ლეკური ყურძენი, ლაკი (ლაყი) — ქართული აბორიგენული წითელყურძნიანი საღვინე ვაზის ჯიში კახეთიდან.
სულხან-საბას განმარტებით: ლეკი ეწოდების „თხლესა ქვე დალეკებულსა“.
ბოტანიკური აღწერა
ზრდასრული ფოთოლი დიდი ზომისაა, მომრგვალო, სამ-ხუთნაკვთიანი, საშუალო ან სუსტად დანაკვთული. ფოთლის ქვედა მხარე დაფარულია აბლაბუდისებრ-ჯაგრისებრი შებუსვით. ყვავილი ორსქესიანია. მტევანი საშუალო ან დიდი ზომისაა, ფართო კონუსური ფორმის, დატოტვილი, ხშირად უფორმო, ზოგჯერ ცილინდრულ-კონუსური ან კონუსური, კუმსი, იშვიათად საშუალო სიკუმსის. მარცვალი მუქი ლურჯია, თითქმის შავი ფერის, საშუალო სიდიდის, მომრგვალო, იშვიათად მცირედ ოვალური და სქლად დაფარული ცვილისებრი ნაფიფქით. კანი უხეში და მკვრივი აქვს. რბილობი — ხორციანი, წვენი — შეუფერავი.
ვაზი ძლიერი ზრდისა და უხვმოსავლიანია. ყურძენი სრულ სიმწიფეში სექტემბრის ბოლოს შედის. მტევნის საშუალო წონა 250-300 გრამია. საჰექტარო მოსავლიანობა 7.8-8.5 ტონაა. ყურძნის სრული სიმწიფის პერიოდში მისი შაქრიანობა აღწევს 18-20%-ს, ხოლო მჟავიანობა — 7.5-8.0 გ/ლ-ს.
ლეკური ყურძენი გამოიყენება სუფრის წითელი ღვინის დასამზადებლად. ღვინო დაბალექსტრაქტული და სუსტად შეფერილია.
ლიტერატურა
კატეგორია:კახეთის ვაზის ჯიშები კატეგორია:ვაზის წითელყურძნიანი საღვინე ქართული ჯიშები
არკ-ე-სენანის სამეფო მარილის ქარხანა
არკ-ე-სენანის სამეფო მარილის ქარხანა (Saline royale d'Arc-et-Senans) — ისტორიული შენობა სამხრეთ საფრანგეთის დუს დეპარტამენტის კომუნა არკ-ე-სენანში. მდებარეობს ქალაქ ბეზანსონიდან 35 კმ-ის დაშორებით, შოს ტყის გვერდით. აგებულია 1770-1780 წლებში, იმ დროის გამოჩენილი პარიზელი არქიტექტორის - კლოდ ნიკოლა ლედუს მიერ. ჩატარებული სამუშაო მნიშვნელოვანი მაგალითია ადრეული განმანათლებლობის პროექტისა, რომელშიც არქიტექტორმა ფილოსოფიაზე დაყრდნობით და რაციონალური გეომეტრიის მიხედვით ნაგებობები განალაგა მის ნაწილებს შორის იერარქიული კავშირების დამყარებით.
1982 წელს, კლოდ ნიკოლა ლედუს ინსტიტუტის მოთოვნის საფუძველზე, ნაგებობა იუნესკომ მსოფლიო მემკვიდრეობის ძეგლთა სიაში შეიტანა. დღეისათვის, ძგელი საზოაგდოებისთვის ღიაა.
რესურსები ინტერნეტში
კატეგორია:საფრანგეთის შენობა-ნაგებობები კატეგორია:მსოფლიო მემკვიდრეობის ძეგლები საფრანგეთში
დორმიკუმი
მიდაზოლამი ეს არის წამლის ოფიციალური სახელწოდება თუმცა სააფთიაქო ქსელში იგი დორმიკუმის სახელწოდებით იყიდება. 1 ამპულა მიდაზოლამი შეიცავს 5მგ/1მლ-ში; 15მგ/3მლ-ში პრეპატარი საძილე საშუალებათ ფარმაკოლოგიურ ჯგუფს მიეკუთვნება.
ფარმაკოლოგიური თვისებები:
დორმიკუმი საძილე საშუალებაა იმიდობენზოდიაზეპინების ჯფუფიდან. გააჩნია სწრაფი და გამოხატული საძილე და სედატიური მოქმედება, ასევე ანქსიოლიზური, კრუნჩხვების საწინააღმდეგო და მიორელაქსაციური ეფექტი. პრეპარატის კუნთებში ან ინტრავენურად შეყვანისას აღინიშნება ანტეროგრადული ამნეზია. დორმიკუმი აჩქარებს ძილის დადგომას, ახანგრძლივებს მას და ამავე დროს არ ახდენს ზემოქმედებას ძილის სწრაფი ფაზის ხანგრძლივობაზე. პრეპარატის მოქმედების ეფექტი ვითარდება მიღებიდან 20 წუთის შემდეგ. გამოფხიზლების შემდეგ ავადმყოფები თავს გრძნობენ დასვენებულად და მხნედ. პრეპარატის სწორი დოზირების შემთხვევაში არ აღინიშნება შრომისუნარობის და სწრაფი რეაქციის დაქვეითება. დორმიკუმის დაბალი ტოქსიურობა განაპირობებს მისი მოხმარების ფართო სპერქტრს.
ფარმაკოკინეტიკა:
პერორალური მიღებისას პრეპარატი იწოვება კუჭ-ნაწლავის ტრაქტიდან სწრაფად და სრულად. ნახევარ გამოყოფის პერიოდი შეადგენს 10 წუთს. პლაზმის ცილებთან შეკავშირების ხარისხი უტოლდება 95%. ღვიძლში "პირველი გასვლისას" მეტაბოლიზმს განიცდის მიდაზოლამის 30-50%. ძირითადი ფარმაკოლოგიურად აქტიური მეტაბოლიტია ალფა-ჰიდროქსიმიდაზოლამი. მეტაბოლიტები სწრაფად ქმნიან კონიუგატებს გლუკურონის მჟავასთან და გლუკურონიდების სახით განიცდიან ელიმინაციას თირკმელებით. ნახევარ გამოყოფის პერიოდი შეადგენს 1,5-2,5 საათს. პრეპარატის კუნთებში შეყვანის შემდეგ ხდება მისი სრული და სწრაფი შეწოვა. მაქსიმალური კონცენტრაცია სისხლის პლაზმაში აღინიშნება 30 წუთის განმავლობაში. ბიოშეღწევადობა შეადგენს 90%-ზე მეტს. პარენტერალური შეყვანისას მოცულობის განაწილება შეადგენს 50-60 ლიტრს. პლაზმის ცილებთან შეკავშირების ხარისხი _ 1,5-3 საათია. ხანდაზმულ ავდმყოფებში პრეპარატის ნახევარ გამოყოფის პერიოდი იზრდება 3 ჯერ, ხოლო ავდმყოფებში, რომლებიც გადიან ინტენსიურ თერაპიას და იღებენ მიდაზოლამს ინტრავენურად _ 6 ჯერ. ავადმყოფებში გულ-სისხლძარღვთა სისტემის მძიმე უკმარისობით, თირკმელების ფუნქციის დაქვეითებით და ღვიძლში სისხლის მიმოქცევის შემცირებით პრეპარატის ნახევარგამოყოფის პერიოდი ხანგრძლივდება. პრეპარატი გადის ჰემატოენცეფალურ ბარიერს, გამოიყოფა დედის რძესთან ერთად.
ჩვენება:
პერორალური მიღება: პარენტერალური შეყვანა: ძირითადი სედატიური საშუალება ავადმყოფის დასაწყნარებლად; კომბინირებულ ნარკოზში (ინტრავენური ინფუზია, კუნთებში ინექცია);
დოზირება და მიღების წესი:
ძილის დარღვევისას მოზრდილებში პრეპარატი ინიშნება პერორალურად საშუალო დოზით 7,5-15მგ. პრეპარატის მიღება შესაძლებელია დღის ნებისმიერ დროს. პაციენტს უნდა ჰქონდეს საშუალება დაიძინოს 7-8 საათის განმავლობაში. ასეთ შემთხვევაში პრაქტიკულად არ არსებობს საფრთხე პოსტჰიპნოტური ეფექტის განვითარებისათვის. პრეპარატი ინიშნება უშუალოდ ძილის წინ, ტაბლეტები იყლაპება მთლიანად, დაუღეჭავად. მოხუცებულ და დასუსტებულ ავამყოფებში და ასევე ავადმყოფებში თირკმელების და ღვიძლის ფუნქციისდარღვევით რეკომენდებულია დორმიკუმის დანიშვნა დოზით 7,5მგ. პრემედიკაციის დროს პრეპარატი ინიშნება დოზით 15მგ ოპერაციამდე 30-60 წუთით ადრე. შესაძლებელია პრეპარატის პარენტერალური შეყვანა. კუნთებში პრეპარატი შეყავთ ნარკოზამდე 30 წუთით ადრე. მოზრდილებში - 70-100მკგ/კგ ავადმყოფის ასაკის და ზოგადი მდგომარეობის მიხედვით. საშუალო დოზა შეადგენს _ 5მგ-ს. მოხუცებულ და დასუსტებულ ავადმუოფებში ინიშნება 25-50მკგ/კგ. ბავშვებში _ კუნთებში 80-200მკგ/კგ. ასევე ბავშვებში შეიძლება პრეპარატის დანიშვნა რექტალურად დოზით 350-500მკგ/კგ. ამისათვის გამოიყენება პლასტმასის აპლიკატორი, რომელიც დამაგრებულია შპრიცის ბოლოზე. თუ ხსნარის მოცულობა არასაკმარისია, უმატებენ საინექციო წყალს 10მლ-მდე. ძირითადი სედატიური საშუალების სახით დიაგნოსტიური და ქირურგიული ჩარევების დროს, რომელიც ტარდება ადგილობრივი ანესთეზიით, მოზრდილებში ინიშნება ინტრავენურად 2,5მგ (საწყისი დოზა) 5-10 წუთი ჩარევამდე. აუცილებლობის შემთხვევაში შეყავთ განმეორებითი დოზები 1 მგ-ს რაოდენობით. საერთო დოზა შეადგენს 5მგს. მოხუცებულ და დასუსტებულ ავადმყოფებში საწყისი დოზა მცირდება 1-1,5მგ-მდე, ხოლო საერთო დოზა _ არ აღემატება 3,5მგ-ს. ინტენსიური თერაპიის დროს სედატიური ეფექტის მისაღწევად დოზის შერჩევა ხდება ინდივიდუალურად. პრეპარატი შეყავთ ინტრავენყრად დარტყმითი დოზით 30-300მკგ/კგ. ავადმყოფებში ჰიპოვოლემიით, ვაზოკონსტრიქციით და ჰიპოთერმიით დოზა მცირდება ან იხსნება დარტყმითი დოზა. როგორც ბაზისური სანარკოზე საშუალება პრეპარატი შეყავთ დოზით 150-200მკგ/კგ(პრემედიკაციის შემდეგ) ან 300-350მკგ/კგ (ავადმყოფებში, რომლებიც არ იტარებენ პრემედიკაციას). ნარკოზის შესანარჩუნებლად პრეპარატის დოზები და ინტერვალები დგინდება ინდივიდუალურად. ინტრავენური უწყვეტი ინფუზია: კეტამინთან ერთად _ 30-100მკგ/კგ/საათში; სხვა ზოგად საანესთეზიოებთან ერთად _ 30- 300მკგ/კგ/საათში. მოხუცებულ ავადმყოფებში ან მძიმე თანმხლები დაავადებების დროს დოზის შემცირება აუცილებელია. ბავშვებში ბაზისური და ძირითადი ნარკოზისათვის დორმიკუმი ინიშნება კუნთებში კეტამინთან ერთად დოზით 150- 200მკგ/კგ. საკმარისად ღრმა ძილი აღინიშნება 2-3 წუთის შემდეგ.
=
გვერდითი მოვლენები: ===== გულ-სისხლძარღვთა სისტემის მხრივ: არტერიული წნევის დაქვეითება, ტაქიკარდია, იშვიათად ხანდაზმულ ავადმყოფებში ან ავადმყოფებში  ფილტვების და გულის უკმარისობით - სუნთქვის და გულის ფუნქციის დათრგუნვა; ცენტრალური ნერვული სისტემის მხრივ: იშვიათად _ პარადოქსული რეაქციები, როგორიცაა აჟიტაცია, მომატებული აქტივობა, აგრესიულობა, შესაძლებელია ტონური და კლონური კრუნჩხვები, კუნთების ტრემორი, ხანმოკლე ანტეროგრადული ამნეზია, დიპლოპია; ალერგიული რეაქციები: იშვიათად _ ანაფილაქტოიდური და კანის რეაქციები.
კატეგორია:წამლები
ალატსკივის მუნიციპალიტეტი
ალატსკივის მუნიციპალიტეტი (Alatskivi Parish) — ყოფილი სასოფლო მუნიციპალიტეტი ესტონეთში, ტარტუმაას მაზრაში. 2017 წლის 23 ოქტომბერს ადმინისტრაციული რეფორმის შედეგად იგი გაუქმდა და ქვეყნის ადმინისტრაციული ერთეულების სიიდან ამოიღეს.
სქოლიო
კატეგორია:ტარტუმაას მუნიციპალიტეტები
პუანტ-დე-ბრიკოლა
პუენტ-დე-ბრიკოლა (Pointe de Bricola) — მთა პენინის ალპებში, შვეიცარიაში. მდებარეობს ევოლენის მუნიციპალიტეტის სამხრეთით, ვალეს კანტონში. აღმოსავლეთი კალთა მუარის მყინვარითაა დაფარული.
რაჯ კაპური
რაჯ კაპური (რანბირ რაჯ კაპური, ჰინდი: राज कपूर Rāj Kapūr; დ. 14 დეკემბერი 1924, ფეშავარი, ინდოეთი — გ. 2 ივნისი 1988, ნიუ-დელი) — ინდოელი მსახიობი, პროდიუსერი და რეჟისორი, ცნობილი, როგორც „ინდური კინოს უდიდესი შოუმენი“. ითვლება ინდური კინოს ერთ-ერთ უდიდეს და გავლენიან მსახიობად და რეჟისორად. მას აგრეთვე ინდური კინოს კლარკ გეიბლის სახელით მოიხსენებენ.
კაპურმა პირველი როლი 1935 წელს შეასრულა. 1940-იან წლებში რამდენიმე როლის შესრულების შემდეგ მან 1948-ში საკუთარი კინოსტუდია დააარსა - R.K. Films. მისი ფილმები ძირითადად კომედიური და მელოდრამატული ჟანრის იყო.
რაჯ კაპურის 1951 წელს ჩარლი ჩაპლინის სტილში გადაღებულმა ფილმმა „მაწანწალა“ მთელ მსოფლიოში წარმატება მოიპოვა. Time-მა ამ როლის შესრულებას უწოდა ყველა დროის ერთ-ერთი უდიდესი.
ბიოგრაფია
იმის გამო, რომ მამამისი სულ მოგზაურობაში იყო რაჯს სწავლა მოუწია სხვადასხვა ადგილებში: პეშავარში, კალკუტაში და ბომბეიში. 6 წლის რაჯი დედამისთან ერთად ტოვებს პეშავარს და მოემართება ბომბეისაკენ, სადაც უკვე მამამისს პრიტჰვირაჯ კაპურის საკუთარი თეატრი ჰქონდა დაარსებული. რაჯი პირველად პატარა როლში 1935 წელს გადაიღეს, ხოლო 1943 იდან იწყება მისი კინოში აღმასვლა. 1947 წელს დააარსა საკუთარი კინოსტუდია R.K.Films. გადაიღო 11 ფილმი როგორც რეჟისორმა. გადაღებულია 67 ფილმში. პროდიუსერია 17 ფილმისა როგორც საკუთარ სტუდიაში ისე სხვისი ფილმებისა. გარდაიცვალა გულის შეტევით, ასევე ჰქონდა თირკმელების შეჩერება და ასთმა.
რაჯ კაპურის მეუღლეა კრიშნა მალჰოტრა ნატჰი. კრიშნა და მისი მამამთილი ერთმანეთის ბიძაშვილ-მამიდაშვილები არიან, ანუ კრიშნა პრიტჰვირაჯის დედის ძმის შვილია. კრიშნას მამას რევას 14 შვილი ჰყავდა სამი ცოლისაგან. მათ შორისაა მსახიობები პრემ ნატჰი, ნარენდრა ნატჰი და რაჯენდრა ნატჰი. ფაქტია რომ კრიშნა რაჯის დეიდა იყო, შემდეგ კი ცოლი. როცა დაქორწინდნენ ის 16 წლისა იყო, ხოლო რაჯი 22-ის, ეს მოხდა 1946 წელს როცა რაჯი პოპულარობის მწვერვალზე იყო. კრიშნა მხოლოდდამხოლოდ დიასახლისობით იყო დაკავებული, სტუმრების მიღება-გასტუმრებით და შვილების აღზრდით. რაჯ კაპურის შვილებია: 1) რანდჰირ კაპური(დ.1947). მსახიობი. მეუღლე მსახიობი ბაბიტა. შვილები მსახიობები კარიშმა და კარინა კაპური. 2) რიტუ (დ. 1948) ქმარი ვინმე რაჯან ნანდა (დაქორწინდნენ 1969 წელს). შვილები ნიტაშა და ნიხილი (ნიხილმა 1996 წელს ცოლად შეირთო მსახიობ ამიტაბ ბაჩანის ქალიშვილი შვეტა. ყავთ შვილი ნაველი ნანდა (დ. 1997). 3) რიში კაპური (დ.1952) მსახიობი. მეუღლე მსახიობი ნიტუ სინგჰი. 4) რიმა (დ. 1956)გათხოვილია ვინმე მანოჯ ჯაინზე. შვილები შაში და კოშუ.5) რაჯივი (დ. 1962). მსახიობი. რაჯ კაპურის ძმებია მსახიობები შამი კაპური და შაში კაპური.
რაჯ კაპური და ნარგიზ დათი
რაჯ კაპურის როგორც მსახიობური, ასევე რეჟისორული მოღვაწეობის, შეიძლება ითქვას განსაკუთრებით ნაყოფიერი წლები პირდაპირაა დაკავშირებული მსახიობ ნარგიზ დათისთან. 1947 წლიდან, მათი გაცნობის დღიდანვე ბედისწერის მიერ განკუთვნილნი იყვნენ დაეწერათ ინდური კინოს ისტორიაში ახალი ლამაზი ფურცელი. ნარგიზ დათი 18 წლის იყო, ხოლო რაჯ კაპური 23-ის. რაჯ კაპურმა მათი გაცნობა და პირველი შეხვედრა უკვდავყო ფილმში ბობბი “bobbi” 1973, როცა ბობბი (დიმპლ კაპადია) კარებს უღებს რაჯს (რიში კაპური) და ნერვიულობისაგან ცომიან ხელს თმებზე იწმინდავს. რაჯ კაპური 1946 წლიდან დაქორწინებული იყო მამის ბიძაშვილზე კრიშნა მალჰოტრა ნატჰიზე, მათი დანიშვნა ოჯახების მიერ იყო შეთანხმებული 1940 წლიდან. რაჯ კაპურსა და ნარგიზ დათის ერთად გადაღებული აქვთ 16 ფილმი:
სქოლიო
კატეგორია:ინდოელი მომღერლები კატეგორია:ინდოელი მსახიობები კატეგორია:ინდოელი რეჟისორები კატეგორია:დაბადებული 1924 კატეგორია:გარდაცვლილი 1988 კატეგორია:დაბადებული 14 დეკემბერი კატეგორია:გარდაცვლილი 2 ივნისი
Tricky
ედრიან თოუსი (Adrian Thaws; უფრო ცნობილი, როგორც Tricky (ტრიკი) დ. 27 იანვარი, 1968)  — ინგლისელი რეპერი და ბრიტანული ტრიპ-ჰოპის ჟანრის მნიშვნელოვანი მუსიკოსი. დიდი წარმატება იქონია მისმა რამდენიმე სოლო-ალბომმა, მათ შორის, Maxinquaye-მ. კარიერის პირველ წლებში სახელი გაითქვა ჯგუფთან Massive Attack თანამშრომლობით.
სქოლიო
კატეგორია:ტრიპ-ჰოპ მუსიკოსები კატეგორია:ინგლისელი რეპერები კატეგორია:დაბადებული 27 იანვარი კატეგორია:დაბადებული 1968 კატეგორია:Massive Attack-ის წევრები
Happy With What You Have to Be Happy With
Happy With What You Have to Be Happy With (გახარებული იმით, რაც უნდა გიხაროდეს) — ინგლისური პროგრესული როკ-ჯგუფ King Crimson-ის 2002 წლის EP. მასში შეტანილია ორი კომპოზიცია იმ დროისთვის ჯგუფის მომავალი ალბომიდან The Power to Believe და სხვადასხვა დამატებითი კომპოზიცია.
სქოლიო
კატეგორია:King Crimson-ის EP-ები კატეგორია:2002 წლის EP-ები
ვისლა
ვისლა (Wisła, Vistula) — მდინარე პოლონეთში. ბალტიის ზღვის აუზის ყველაზე გრძელი და წყლიანობით მეორე (ნევის შემდეგ) მდინარე. სიგრძე 1068 კმ, აუზის ფართობი 198,500 კმ². სათავეს იღებს დასავლეთ კარპატებში, 1065 მ სიმაღლეზე. ჩაედინება გდანსკის ყურეში. ზემოთში (60 კმ) მთის მდინარეა, კრაკოვის ქვემოთ უხვწყლიანია; კალაპოტის სიგანე დუნაეცის შესართავს ქვემოთ 200 მ, სანის ქვემოთ–600-1000 მ. შუა და ქვემო დინებაში ვაკის მდინარეა და უმეტესად განიერ, დატერასებულ ხეობაში მიედინება. კალაპოტი დაკლაკნილი აქვს. ზღვიდან 50 კმ-ზე ვისლა იტოტება და აჩენს ვრცელ დელტას. შესართავთან მდებარეობს საზღვაო ნავსადგური გდანსკი. მთავარი შენაკადებია: დუნაეცი, ვისლოკა, სანი, ვიეფში, ბუგი (მარჯვენა); პილიცა, ბრდა (მარცხენა). გაზაფხულზე თოვლის დნობის დროს იცის წყალდიდობა, ზაფხულში და ზამთარში – წყალმოვარდნები, რაც ხშირად გამოწვეულია ყინულხერგილებით. საშუალო წლიური ხარჯი კრაკოვთან – 84 მ³/წმ, ვარშავასთან – 590 მ³/წმ, ტჩევთან (შესართავის მახლობლად) – 1030 მ³/წმ. ყინულსაფარი, განსაკუთრებით ზემო დინებაში, არამდგრადია. სანაოსნოა მდინარე ფშემშის შესართავამდე (940 კმ) წელიწადში 200-250 დღეს 200-500 ტ წყალწვის გემებისათვის. ჩამონადენის რეგულირებისათვის ვისლასა და მის შენაკადებზე შექმნილია წყალსაცავები. დნეპრ-ბუგის არხით ვისლა შეერთებულია მდინარე დნეპრთან, ბიდგოშჩის არხით - მდინარე ოდრასთან. ვისლის ნაპირზეა ქალაქები: კრაკოვი, ვარშავა, პლოცკი, ტორუნი.
ლიტერატურა
კატეგორია:პოლონეთის მდინარეები
Lasioglossum nitididorsatum
Lasioglossum nitididorsatum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1950 წელს.
1480
თარიღი უცნობია
*
Lasioglossum nitididorsatum
სქოლიო
nitididorsatum
ჯომო კენიატა
ჯომო კენიატა (Jomo Kenyatta; დ. 1894, გატუნდუ, კენია — გ. 22 აგვისტო, 1978, მომბასა, კენია) — კენიის პოლიტიკური მოღვაწე, კენიის პრემიერ-მინისტრი 1963–1964  წლებში და პრეზიდენტი 1964–1978  წლებში. უწოდებენ "კენიელების მამას".
ეკუთვნის კიკუიოს ტომს. ახალგაზრდობაში ერქვა ნგენგი კამაუ, 23 წლის ასაკში მიიღო ქრისტიანობა და დაირქვა ჯონსტონ კამაუ, ხოლო ამის შემდეგ მიიღო სახელწოდება ჯომო კენიატა. 1920-იან წლებში მუშაობდა კენიის უზენაეს სასამართლოში თარჯიმნად. 1928 წელს დაიწყ პოლიტიკური კარიერა და გახდა კიკუიოს ცენტრალური ასოციაციის მდივანი. 1929 წლიდან ცხოვრობს ევროპაში, მეორე მსოფლიო ომის დროს კი – ინგლისში და ეწევა სოფლის მეურნეობას. 1946 წელს ბრუნდება კენიაში და ხდება კენიის აფრიკელთა ეროვნული კავშირის თავმჯდომარე. 1952 წელს აპატიმრებენ და უსჯიან 7 წლით თავისუფლების აღკვეთს მაუ-მაუს აჯანყების ორგანიზებისათვის.
იბრძოდა კენიის დამოუკიდებლობისათვის. ხელისუფლებაში მოსვლის შემდეგ ქვეყანაში დაამყარა ერთპარტიული მმართველობა. გარდაიცვალა თანამდებობაზე. მისი შემცვლელი გახდა ვიცე-პრეზიდენტი დანიელ არაპ მოი.
რესურსები ინტერნეტში
კატეგორია:კენიის პრეზიდენტები კატეგორია:კენიელი პოლიტიკოსები კატეგორია:დაბადებული 1894 კატეგორია:გარდაცვლილი 22 აგვისტო კატეგორია:გარდაცვლილი 1978 კატეგორია:კენიის პრემიერ-მინისტრები კატეგორია:ლონდონის უნივერსიტეტის კურსდამთავრებულები
ბრაჰმანი (ვარნა)
ბრაჰმანი (სანსკ. ब्रह्मन् brahman „ზრდა და ფიქრი“) — ინდუიზმის ყველაზე მაღალი წოდების - ვარნის წარმომადგენელი, ქურუმი, ინტელექტუალი.
ბრაჰმანის უმთავრესი მოვალეობაა, შეისწავლოს ვედები და ბრაჰმანის ჭეშმარიტებას დაეუფლოს, ამიტომ სიტყვა ბრაჰმანი „სწავლულის“ მნიშვნელობითაც იხმარება.
თანამედროვე ინდოეთში ბრაჰმანები თითქმის ყველა პროფესიას მიჰყვებიან, მაგრამ მათი უმეტესობა მასწავლებელი, მუსიკოსი და სხვა დაწინაურებული პიროვნებაა.
კატეგორია:ვარნას ოთხი საფეხური *
მიწაწითელი
მიწაწითელი — სოფელი საქართველოში, იმერეთის მხარის წყალტუბოს მუნიციპალიტეტში (მაღლაკის თემი), მდებარეობს იმერეთის დაბლობზე, მდინარე გუბისწყლის მარცხენა მხარეს. ზღვის დონიდან 85 მეტრი, წყალტუბოდან 10 კილომეტრი.
სოფელში არის ტორფის საბადო.
დემოგრაფია
2014 წლის აღწერის მონაცემებით სოფელში ცხოვრობს 338 ადამიანი.
სქოლიო
კატეგორია:წყალტუბოს მუნიციპალიტეტის სოფლები
ვარის მუნიციპალიტეტი
ვარის მუნიციპალიტეტი (Vara vald) — ყოფილი სასოფლო მუნიციპალიტეტი ესტონეთში, ტარტუმაას მაზრაში. გაუქმდა 2017 წლის 23 ოქტომბერს.
რესურსები ინტერნეტში
კატეგორია:ტარტუმაას მუნიციპალიტეტები
ბერგლისტოკი
ბერგლისტოკი (Bärglistock) — მთა ბერნის ალპებში, შვეიცარიაში. მდებარეობს ბერნის კანტონში, გრინდელვალდის მუნიციპალიტეტის აღმოსავლეთით. სიმაღლე 3 656 მეტრი.
რესურსები ინტერნეტში
კატეგორია:ალპები კატეგორია:შვეიცარიის მთები
ივანე კვინიტაძე
ივანე სიმონის ძე კვინიტაძე (დ. 1 თებერვალი, 1825 — გ. 14 იანვარი, 1897, თბილისი ) — რუსეთის არმიის პოლკოვნიკი (1877), კავკასიის ომისა და რუსეთ-ოსმალეთის 1877-78 წლების ომის აქტიური მონაწილე.
ბიოგრაფია
დაიბადა თბილისის გუბერნიის აზნაურების ოჯახში. გიორგი კვინიტაძის მოგონებების წინასიტყვაობის ავტორის, თეიმურაზ ბაგრატიონ-მუხრანელის ცნობით, ივანეს მამა — სიმონ ჩიქოვანი იმერეთის აჯანყების შემდეგ ემიგრაციაში წავიდა, ივანე კი საქართველოში დარჩა და თავად ციციშვილების ოჯახში იზრდებოდა. 13 წლის ასაკში მან ახალი გვარი — კვინიტაძე მიიღო და რუსეთის სამხედრო სამსახურში ჩადგა. 1839 წელს ჩაირიცხა დაღესტნის მილიციაში და თავი გამოიჩინა შამილის სიმაგრის, ახულგოს იერიშში. მონაწილეობდა ღუნიბის აღებაში (1859). ფლობდა რამდენიმე ენას; ხშირად აგზავნიდნენ დაზვერვით დავალებებზე, მთიელებთან თარჯიმნის ფუნქციასთან ასრულებდა. გამოირჩეოდა დიდი ფიზიკური ძალითა და პირადი სიმამაცით.
კავკასიაში მოგზაურობის დროს (1858-1859) თან ახლდა ფრანგ მწერალ ალექსანდრე დიუმას. მიიღო მაიორის (1864) და პოდპოლკოვნიკის (1869) წოდებები. 1873 წელს მონაწილეობდა ხივის ლაშქრობაში. ოსმალეთთან 1877-1878 წლების ომის დროს პოლკოვნიკის წოდებით მეთაურობდა დაღესტნის მე-2 არარეგულარულ ცხენოსან პოლკს. 1880 წლიდან აქტიურ სამხედრო მოღვაწეობას ჩამოშორდა; სიცოცხლის ბოლომდე ირიცხებოდა კავკასიის სამხედრო ოლქის ჯარებში. 1881 წლიდან მუდმივად ცხოვრობდა თბილისში, სადაც გარდაიცვალა 1897 წლის იანვარში. დაკრძალეს კუკიის წმინდა ნინოს ეკლესიის გალავანში.
მიღებული ჰქონდა წმინდა გიორგის მე-4 ხარისხის ორდენი (1873), ასევე წმინდა ანას მე-3 და მე-4, წმინდა სტანისლავის მე-2 და მე-3, წმინდა ვლადიმირის მე-3 ხარისხის ორდენები და სხვა საბრძოლო ჯილდოები. დაქორწინებული იყო პელაგია სულაძეზე. ჰყავდა 4 შვილი — ქალიშვილები: ბარბარე (დ. 1864), ელენე (დ. 1866), სოფიო (დ. 1871) და ვაჟიშვილი გიორგი კვინიტაძე (დ. 1874), შემდგომში გენერალი.
სქოლიო
კატეგორია:დაბადებული 1825 კატეგორია:გარდაცვლილი 1897 კატეგორია:ქართველი პოლკოვნიკები კატეგორია:დაბადებული 1 თებერვალი კატეგორია:გარდაცვლილი 14 იანვარი კატეგორია:წმინდა გიორგის IV ხარისხის ორდენის კავალრები კატეგორია:წმინდა ანას III ხარისხის ორდენის კავალრები კატეგორია:წმინდა ანას IV ხარისხის ორდენის კავალრები კატეგორია:რუსეთის იმპერიის ოფიცრები კატეგორია:წმინდა სტანისლავის II ხარისხის ორდენის კავალრები კატეგორია:წმინდა სტანისლავის III ხარისხის ორდენის კავალრები კატეგორია:წმინდა ვლადიმერის III ხარისხის ორდენის კავალრები
ჯესი აიზენბერგი
ჯესი აიზენბერგი (Jesse Eisenberg; 5 ოქტომბერი, 1983, კუინზი) — ამერიკელი მსახიობი. ცნობილი გახდა ფილმ „სოციალური ქსელში“ შესრუებული მარკ ცუკერბერგის როლით. ამ როლისთვის აიზენბერგმა მიიღო ოსკარის, ბაფტასა და ოქროს გლობუსის ნომინაციები მამაკაცის საუკეთესო როლის შესრულებისთვის.
რესურსები ინტერნეტში
კატეგორია:დაბადებული 5 ოქტომბერი კატეგორია:დაბადებული 1983 კატეგორია:XX საუკუნის ამერიკელი მამაკაცი მსახიობები კატეგორია:XXI საუკუნის ამერიკელი მამაკაცი მსახიობები კატეგორია:ამერიკელი მამაკაცი კინომსახიობები კატეგორია:ამერიკელი მამაკაცი ტელემსახიობები კატეგორია:ამერიკელი მამაკაცი გამხმოვანებლები კატეგორია:ნიუ-იორკელი მწერლები კატეგორია:ამერიკელი დრამატურგები
ედლაი სტივენსონი I
ედლაი იუინგ სტივენსონი I (Adlai Ewing Stevenson I; დ. 23 ოქტომბერი, 1835 — გ. 14 ივნისი, 1914) — ამერიკელი პოლიტიკოსი, აშშ-ის 23-ე ვიცე-პრეზიდენტი 1893–1897 წლებში.
რესურსები ინტერნეტში
კატეგორია:აშშ-ის ვიცე-პრეზიდენტები კატეგორია:აშშ-ის წარმომადგენელთა პალატის წევრები კატეგორია:დაბადებული 23 ოქტომბერი კატეგორია:დაბადებული 1835 კატეგორია:გარდაცვლილი 14 ივნისი კატეგორია:გარდაცვლილი 1914
მალკოლმ არნოლდი
სერ მალკოლმ არნოლდი (Malcolm Arnold) (დ. 21 ოქტომბერი, 1921 — გ. 23 სექტემბერი, 2006) — ინგლისელი კომპოზიტორი.
მის მიერ შექმნილი იქნა 140-ზე მეტი სხვადასხვა ჟანრის კომპოზიცია. განსაკუთრებით აღსანიშნავია მისი ცხრა სიმფონია (1949―1986).
რესურსები ინტერნეტში
კატეგორია:ინგლისელი კომპოზიტორები კატეგორია:დაბადებული 21 ოქტომბერი კატეგორია:დაბადებული 1921 კატეგორია:გარდაცვლილი 23 სექტემბერი კატეგორია:გარდაცვლილი 2006 კატეგორია:XX საუკუნის ინგლისელი მუსიკოსები
პიტეო
ისტორია
1666 წელს ქალაქი ხანარმა გაანადგურა, მაგრამ მოგვიანებით კვლავ აღადგინეს. ერთადერთი შენობა, რომელიც ხანძარს გადაურჩა, ქალაქის ეკლესია იყო, იგი ასევე უვნებელი გადარჩა 1721 წლის ხანძრისას.
ცენტრალურ მოედანზე მდებარეობს რატუშა, რომელიც XVII საუკუნის იერსახეს ინარჩუნებს.
მოსახლეობამ ზრდა XIX საუკუნის დამდეგს დაიწყო და ამავე საუკუნის 70-იანი წლებიდან XX საუკუნის 20-იან წლებამდე 2 500 ადამიანი შეადგინა. მოსახლეობის ზრდის დამაჩქარებელი ფაქტორი გახდა 1911 წელს რკინიგზის გაყვანა და მრეწველობის განვითარება.
პიტეოში ტრადიციულად განვითარებულია ხე-ტყის მრეწველობა. ფუნქციონირებს ქაღალდისა და ხე-ტყის გადამამუშავებელი საწარმოები.
სქოლიო
კატეგორია:შვედეთის ქალაქები
Hush (სიმღერა)
„Hush“ — ბილი ჯო როიალის სიმღერა, დაწერილი ჯო საუზის მიერ. იყო 1950-იანი წლების ჰიტი, ბილბორდის ცხელ ასეულში მიაღწია 52-ე ადგილს. მისი ყველაზე ცნობილი ვერსია ეკუთვნის მძიმე როკ ჯგუფ Deep Purple-ს და შეტანილია მის სადებიუტო ალბომში Shades of Deep Purple (1968).
Deep Purple-ის Hush არის ერთ-ერთი ოთხი სიმღერიდან, რომელიც, მიუხედავად იმისა, რომ იენ გილანის მიერ სრულდებოდა, სტუდიურ ვერსიაში სხვა ვოკალისტის ჩანაწერს იყენებს. იგივე მოხდა სიმღერების Kentucky Woman, Mandrake Root და Bird Has Flown შემთხვევაში. ოთხივე მათგანზე როდ ევანსის ვოკალი ჟღერს.
სქოლიო
კატეგორია:Deep Purple-ის სიმღერები კატეგორია:1967 წლის სინგლები კატეგორია:1968 წლის სინგლები კატეგორია:1988 წლის სინგლები კატეგორია:1967 წლის სიმღერები კატეგორია:ბილი ჯო როიალის სიმღერები კატეგორია:Kula Shaker-ის სიმღერები კატეგორია:Mercury Records-ის სინგლები კატეგორია:Polydor Records-ის სინგლები
შავი ამლახუ
შავი ამლახუ (Амлахә), იგივე ამლახუჟ (Амлахәжь), აჩკიკ, აჩკირკ — ქართული აბორიგენული წითელყურძნიანი საღვინე ვაზის ჯიში აფხაზეთიდან.
ისტორია
ისტორიული საბუთების მიხედვით ამლახუს ვაზის ჯიში აფხაზეთში შემოტანილი იყო XVIII საუკუნის მეორე ნახევარში. ამ ვაზის ნარგავები პირველად გაშენდა ახლანდელ სოფელ აკვასქემწაში, სადაც ის იძლეოდა მოტკბილო შუშხუნა (ცქრიალა) სუფრის ღვინოს.
აღსანიშნავია ის ფაქტი, რომ ეს ვაზი გადატანილი ზღვისპირა რაიონებში, არ იძლეოდა შესაფერი ხარისხის ღვინოს. ამიტომ მისი გავრცელების არე ისაზღვრებოდა ზემოაღნიშნული სოფლითა და მის დასავლეთით მდებარე ზეგნებით.
ცნობილი ნატურალისტი ჩერნიავსკი, რომელმაც პირველად მოგვცა აფხაზური ვაზის ჯიშების დახასიათება წარსული საუკუნის სამოცდაათიან წლებში, არ აღნიშნავს „ამლახუს“ არსებობას სოხუმისა და სხვა რაიონებში, გუდაუთის რაიონის ზემოხსენებულ ადგილებს გარდა. მის შემდეგ (80-იან წლებში) მაჭავარიანის ცნობებიცა და აგრონომ ტიმოფეევის ცნობაც სრულიად ემთხვევა ჩერნიავსკის ცნობას.
ამ ჯიშის პირველი ამპელიგრაფიული აღწერა, სამეურნეო დახასიათებით მოგვცა 1928 წელს ფ. კვარაცხელიამ, რომელმაც აღმოაჩინა „ამლახუს“ ვაზის რამდენიმე ეგზემპლარი გუდაუთის რაიონის რამდენიმე სოფელში.
ნამდვილ „ამლახუს“ ჯიშის ვაზის დასადგენად მეცნიერებმა მიმართეს ისტორიულ წყაროებს, რითად დადგინდა მისი გენეზისი. ვაზის წარმოშობის წყაროები მიგვითითებენ „ამლახუს“ ამლახუს გავრცელების პირველ ადგილზე, სახელდობრ სოფელ აკვასკემწაზე. აქ სოფლის ტყეში აღმოჩენილ იქნა რამდენიმე ძირი, თითქმის გადაშენების პირას მყოფი ვაზი. სწორედ ანიშნული ვაზის ჯიში გახდა ამლახუს ხელეხალია ღდგენის წყარო.
სხვა ვერსიით ჯიშის სახელწოდება ქართულად „მშიერის კერძს“ ნიშნავს. შესაძლებელია ვაზის ასეთი სახელი იმიტომ შეარქვეს, რომ ადგილობრივები ამლახუს დიდი და ტკბილი მტევნით ხშირად იკლავდნენ შიმშილს.
ბოტანიკური აღწერა
ზრდასრული ფოთოლი საშუალო ზომისაა, ოდნავ ოვალური, სამნაკვთიანი. იშვიათად გვხვდება დაუნაკვთავი ან ხუთნაკვეთიანი ფოთლები. ზოგჯერ ამონაკვთები სულ არ აქვს გამოსახული. ფოთლის ქვედა მხარე დაფარულია აბლაბუდისებრი თხელი და საკმაოდ სქელი ჯაგრისებრი შებუსვით. ყვევილი მდედრობითი სქესისაა. მტევანი საშუალოზე დიდი ზომისაა, ვიწრო კონუსური ან ცილინდრულ-კონუსური ფორმის, საშუალო სიმკუსის ან კუმსი. ზოგჯერ ახასიათებს ფრთა, რომლის სიგრძეც მტევნის სიგრძის ერთ მესამედს აღწევს. მტევანში ხშირად გვხვდება პატარა ზომის დაუსრულებელი მარცვლები. მარცვალი საშუალო ზომისაა, ოვალური ან ოდნავ მოგრძო ფორმის. მარცვლების შეფერვა ჭრელი და არათანაბარია, ერთსა და იმავე მტევანში გვხვდება როგორც ღია ვარდისფერი, ისე მუქი ვარდისფერი. განუვითარებელი მარცვლები მწვანეა. დამწიფების შემდეგ ჭარბობს მუქი ვარდისფერი. მარცვლის კანი თხელი და მკვრივია. რბილობი საკმაოდ ხორციანია, კნატუნა და ნაკლებ წვნიანია სასიამოვნო მოტკბო-მომჟავო გემოთი და სუსტად გამოხატული არომატით.
ამლახუ ძლიერი ზრდით ხასიათდება. სიმწიფეში ოქტომბრის ბოლოს და ნოემბრის დასაწყისში შედის. სავეგეტაციო პერიოდი 180-200 დღეა. მტევნის წონა 150-180 გრამია, საჰექტარო მოსავლიანობა — 10.0-20.0 ტონა. ყურძნის სრული სიმწიფის პერიოდში მისი შაქრიანობა აღწევს 18-21%-ს, ხოლო მჟავიანობა — 7.6-9.8 გ/ლ-ს.
ამლახუს ღვინო მაღალხარისხიანი, მოოქროსფერო-ვარდისფერი, ცქრიალა, ენერგიული, არომატული და სრულია. ამ ჯიშისაგან დამზადებული ღვინო კავკასიის ერთ-ერთი საუკეთესო ღვინოდ ითვლებოდა.
ჯინ ბრუკსი
ჰიუსტონში დაბადებულმა ბრუკსმა ახალგაზრდობა გაატარა ტეხასსა და კოსტა რიკაში. სანამ ფილმებში რამდენიმე როლს შეასრულებდა, მან თავისი კარიერა დაიწყო როგორც კლუბის მომღერალმა, და როგორც გიტარისტმა ნიუ იორკში. მოგვიანებით იგი გამოჩნდა Universal Pictures-ის წარმოებებში: ფლეშ გორდონი იპყრობს სამყაროს (1940) და მწვანე ჰორნეტი კვლავ დარტყმას აყენებს! (1941). 1942 წელს, ბრუკსმა კონტრაქტი გააფორმა RKO-თან და გამოჩნდა ფილმების სტუდიოს მრავალ ფილმში, მათ შორის: ჟაკ ტურნეის კაცი ლეოპარდი (1943), მარკ რობსონის საშინელებათა ჟანრის ფილმი, მეშვიდე მსხვერპლი (1943), და დრამატული ფილმი ახალგაზრდა გაურბის (1944 ), ასევე გამოჩნდა Falcon-ის რამდენიმე სერიაში.
მას მოგვიანებით მოუწია ალკოჰოლიზმთან ბრძოლა, ხოლო საჯარო სივრცეში ნასვამ მდგომარეობაში რამდენჯერმე გამოჩენის შემდეგ, RKO-მ მასთან კონტრაქტი შეწყვიტა. სანამ სამსახიობო კარიერას მიატოვებდა და სან-ფრანცისკოში გადავიდოდა საცხოვრებლად, მას ბოლო როლი ჰქონდა 1948 წლის ფილმში, ქალები ღამეში. იგი 1963 წელს გარდაიცვალა ალკოჰოლიზმის შედეგად გამოწვეული გართულებებით.
Ახალგაზრდობა
ბრუკსი დაიბადა 1915 წლის 23 დეკემბერს ჰიუსტონში, ტეხასის შტატში, მისი დაბადების სახელია რუბი მატილდა კელი. იყო ჰორაციუსის და რობინა კელის მეოთხე შვილი. დედის მხრიდან ბრუკსი წარმოშობით ინგლისელი და კანადელი იყო, მისი ორი უფროსი ძმა, ჰორაციზ უმცროსი და ერნესტი, მისი დაბადების დროს ორივე თინეიჯერები იყვნენ. მესამე ვაჟი გარდაიცვალა 1912 წელს ტეტანუსისგან, შვიდი წლის ასაკში.
ბრუკსმა ადრეული წლები ტეხასში გაატარა მაგრამ ბავშვობაში მამის გარდაცვალების შემდეგ ის და მისი დედა საცხოვრებლად კოსტა რიკაში გადასახლდნენ. იქ ისინი ბრუკსის ბაბუის ყავის პლანტაციაში ცხოვრობდნენ. რის შედეგადაც ბრუკსი თავისუფლად ფლობდა ინგლისურ და ესპანურ ენას. თინეიჯერობის პერიოდში ბრუკსი დედასთან ერთად საცხოვრებლად ნიუ-იორკში გადავიდა, მას კოლეჯში სწავლის გეგმა ჰქონდა.
კარიერა
ბრუკსმა თავისი პროფესიონალური მოღვაწეობა დაიწყო, როგორც მომღერალმა, ნიუ იორკის ვალდროფ ასტორიაში, სადაც იყო გიტარისტი, ენრიკ მადრიგუერას ორკესტრში. ერიხ ფონ სტროჰეიმის დახმარებით, რომელსაც ბრუქსი შეხვდა ვალდორფ-ასტორიას სასტუმროში მუშაობის დროს, მან დაიწყო სამსახიობო კარიერა. მისი პირველი ეკრანული როლი იყო Arcturus Pictures- ის ობეაჰ (1935), ფილმი არის ობეას წყევლის შესახებ.
მას შემდეგ, რაც ფილკისა და ჯონიში და ტანგო-ბარში მიიღო მონაწილეობა (ორივე 1935 წელს), მან ითამაშა ფონ სტროჰეიმთან ერთად ფილმში დოქტორი კრესპის დანაშაული (1935). შემდეგ მან ითამაშა სცენის მელოდრამაში სახელი შენი შხამი, ითამაშა ლენორე ულრიკის საპირისპიროდ, რომლის პრემიერაც შედგა სემ შუბერტის თეატრში ნიუარკში, ნიუ ჯერსიში, 1936 წლის 20 იანვარს.
1938 წელს ბრუკსმა სცადა დაბრუნებოდა კინომსახიობობას. 20th Century Fox-თან ეკრანული ტესტის წარუმატებლად გავლის შემდეგ, მან ხელი მოაწერა ხელშეკრულებას Paramount Pictures-ის ესპანურენოვან ფილმებში მონაწილეობის შესახებ. ესპანური ენის ფლობა მას საშუალებას აძლევდა, რომ როლები ეფექტურად ეთამაშა.
პარამაუნტის კონტრაქტის დასრულების შემდეგ, ბრუკსმა კიდევ ერთი წელი გაატარა რამდენიმე ფილმში მინორული როლების შესრულებით. 1940 წელს მან ხელი მოაწერა კონტრაქტს Universal Studios-თან სადაც ითამაშა მცირე როლებით, ფილმებში და სერიალებში. ბრუკს მიენიჭა პირველი მთავარი როლი მხატვრულ ფილმში, 1940 წლის სათავგადასავლო ტრილერში "ეშმაკის მილსადენი", მან ითამაშა ლორას როლი. მიუხედავად იმისა რომ მისი პერფომანსი დადებითად არ შეფასებულად, უნივერსალმა მაინც ნახა მისი პოტენციალი და მთავარი როლი მისცა ვარსკვლავურ დასავლურ სერიალში სიკვდილის ველის მხედრები. მარცხნივ|მინი| ბრუკსი Falcon in Danger-ში. ([[1943)]]
პირადი ცხოვრება
ბრუკსი დაქორწინდა სცენარისტ რიჩარდ ბრუკზე 1941 წელს; ისინი დაშორდნენ 1944 წლის 13 სექტემბერს ლოს-ანჯელესში. 1946 წელს ბრუკსი შეხვდა საზღვაო ქვეითთა კორპუსის ახლად დაბრუნებულ ვეტერანს, უილიამ დუგლას ლანსფორდს, და ისინი დაქორწინდნენ. ქორწინებამ 10 წელი გასტანა. ისინი დაშორდნენ 1956 წელს და ლანსფორდმა ხელახლა იქორწინა რუთ კეტჩამზე, ლონგ-აილენდში, ნიუ-იორკში.
სქოლიო
კატეგორია:XX საუკუნის ამერიკელი მომღერლები კატეგორია:XX საუკუნის ამერიკელი ქალი მსახიობები კატეგორია:ინგლისელი ამერიკელები კატეგორია:კანადელი ამერიკელები კატეგორია:ამერიკელი ქალი კინომსახიობები კატეგორია:გარდაცვლილი 1963 კატეგორია:დაბადებული 1915
ევიშოვიცის კულტურა
ევიშოვიცის კულტურა — ენეოლითის ეპოქის არქეოლოგიური ჯგუფი. წარმოადგენს პოსტბადენურ კულტურას. ამ დროს დაიწყეს კერამიკის ფორმების, შრომის იარაღების და ტექნოლოგიების წარმოება. იქმნება მოსახლეობის ახალი ჯგუფი (ტომი). ამ ეპონიმის სახელწოდება წარმოდგება სლოვაკური ქალაქის ევიშოვიცის კულტურული ძეგლისგან.
ამ ჯგუფის პირველი დამახასიათებელი აღმოჩენები გაკეთდა 1914 წელს, ი. პალიარდის მიერ (J. Palliardi). არქეოლოგი გერმან მაურერი მას აერთებს ქვემოავსტრიულ ჯგუფ მიოდლინგ-ცობინგთან და თვლის ერთიან ევიშოვიც-მიოდლინგ-ცობინგის ჯგუფად.
კულტურის განაწილებით დაფარულია ისეთი რეგიონები, როგორიცაა მელკი, ვაჰაუ, დუნკელშტაინის ტყე, ვენის ტყე, სამხრეთ მორავია და დასავლეთ სლოვაკეთი.
Lasioglossum nitidiusculum
სქოლიო
nitidiusculum
ევიშოვიცის კულტურა
მელკის მხარეთმცოდნეობის მუზეუმმა 1980-იან წლებში გათხრების შედეგად ღუმელები იპოვა.
ლიტერატურა
კატეგორია:ევროპის არქეოელოგიური კულტურები კატეგორია:სპილენძის ეპოქის ევროპა კატეგორია:არქეოლოგია ავსტრიაში კატეგორია:არქეოლოგია სლოვაკეთში კატეგორია:არქეოლოგია ჩეხეთში
ჟოზეფ ბონაპარტი
thumb|150px|ჟოზეფ ბონაპარტი ჟოზეფ ნაპოლეონ ბონაპარტი (დ. 7 იანვარი, 1768 ხმელთაშუა ზღვის კუნძულ კორსიკის ქალაქ აიაჩოში — გ. 28 ივლისი, 1844) — ნეაპოლის (1806–1808), შემდეგ კი ესპანეთის მეფე (1808, 6 ივნისი – 1813, 11 დეკემბერი), მაგრამ 1812 წლის 13 ივნისს ის დაბრუნდა საფრანგეთში.
იყო მეორე ვაჟი კარლო ბუონაპარტესი და ლეტიცია რამოლინოსი. მას ჰყავდა 12 დედმამიშვილი:
რესურსები ინტერნეტში
კატეგორია:ესპანეთის მეფეები კატეგორია:ნეაპოლის მეფეები კატეგორია:ბონაპარტები კატეგორია:დაბადებული 7 იანვარი კატეგორია:დაბადებული 1768 კატეგორია:გარდაცვლილი 28 ივლისი კატეგორია:გარდაცვლილი 1844 კატეგორია:მასონები კატეგორია:ტახტიდან გადამდგარი მონარქები
დოლდენჰორნი
დოლდენჰორნი (Doldenhorn) — მთა ბერნის ალპებში, შვეიცარიაში. მდებარეობს ბერნის ობერლანდში; გადმოჰყურებს კანდერსტეგის მუნიციპალიტეტს. მის ჩრდილოეთით მდებარეობს ეშინენის ტბა.
რესურსები ინტერნეტში
კატეგორია:ალპები კატეგორია:შვეიცარიის მთები
ვინუს მუნიციპალიტეტი
ვინუს მუნიციპალიტეტი (Võnnu vald) — ყოფილი სასოფლო მუნიციპალიტეტი ესტონეთში, ტარტუმაას მაზრაში. გაუქმდა 2017 წლის 24 ოქტომბერს.
რესურსები ინტერნეტში
კატეგორია:ტარტუმაას მუნიციპალიტეტები
If On a Winter's Night...
If On A Winter's Night — ინგლისელი მუსიკოს სტინგის მეცხრე სტუდიური ალბომი, რომელიც გამოვიდა 2009 წლის 26 ოქტომბერს, ლეიბლზე Deutsche Grammophon. დისკი ჩაიწერა პროდიუსერთან და არანჟირების ავტორთან რობერტ სედინთან ერთად. დისკში შეტანილია ბრიტანული ხალხური მუსიკა, ისევე როგორც სტინგის საავტორო სიმღერები.
აგრეთვე გამოიცა დაკავშირებული DVD დისკი, სტინგის საშობაო კონცერტის ჩანაწერით.
სქოლიო
კატეგორია:სტინგის ალბომები კატეგორია:2009 წლის საშობაო ალბომები კატეგორია:Deutsche Grammophon-ის ალბომები
საბერძნეთის სამოქალაქო ომები (1823–1825)
წინაპირობები
1821 წლის მარტის მიწურულს პელოპონესი ღია რევოლუციაში იმყოფებოდა ოსმალთა იმპერიის წინააღმდეგ და 1821 წლის ოქტომბრისთვის, თეოდოროს კოლოკოტრონისის მეთაურობით ბერძნებმა დაიპყრეს კალამატა და ტრიპოლიცა. კალამატას დაცემის შემდეგ, "მესენიის სენატმა", რომელიც იყო ბერძენთა პირველი ადგილობრივი მმართველობითი საბჭო, გამართა თავისი საინაუგურაციო სხდომა. თითქმის ამავე დროს, "აქაველთა დირექტორატი" გამოიძახეს პატრასში. "მესენიის სენატის" ინიციატივით მოიწვიეს პელოპონესის ასამბლეა, რომელმაც 26 მაისს აირჩია სენატი. ასამბლეა მოიწვიეს, ასევე ცენტრალურ საბერძნეთში (1821 წლის ნოემბერში) ორი ფანარიოტის ლიდერობის ქვეშ: დასავლეთ ნაწილში - ალექსანდროს მავროკორდატოსი და აღმოსავლეთ ნაწილში - თეოდოროს ნეგრისი. ამ ასამბლეებმა მიიღეს ორი ადგილობრივი სტატუტი - "დასავლეთ კონტინენტური საბერძნეთის ქარტია" და "აღმოსავლეთ კონტინენტური საბერძნეთის ლეგალური წესრიგი". სტატუტები უზრუნველყოფდნენ ცენტრალურ საბერძნეთში ორი ადგილობრივი ადმინისტრაციული ორგანოს შექმნას - "არეოპაგუსი" აღმოსავლეთით და "სენატი" დასავლეთით. "პირველმა ეროვნულმა ასამბლეამ" აღიარა სამი ადგილობრივი სტატუტი, ხოლო "მეორე ეროვნულმა ასამბლეამ" მოგვიანებით დაშალა ისინი.
"პირველი ეროვნული ასამბლეა" შეიქმნა ეპიდავრში 1821 წლის დეკემბრის მიწურულს და შედგებოდა თითქმის ექსკლუზიურად პელოპონესელი დიდგვაროვნებით. ასამბლეამ შეადგინა პირველი ბერძნული კონსტიტუცია და დანიშნა აღმასრულებელი და საკანონმდებლო ორგანოების თანამდებობის პირები, რომლებსაც უნდა ემართათ გათავისუფლებული ტერიტორიები. მავროკორდატოსმა შეინარჩუნა აღმასრულებელი ოფისის პრეზიდენტის თანამდებობა, ხოლო იპსილანტისი, რომელმაც მოითხოვა ასამბლეის მოწვევა, აირჩიეს საკანონმდებლო ორგანოს პრეზიდენტად, რასაც არავითარი მნიშვნელობა არ ჰქონდა. სამხედრო ლიდერები და "ფილიკი ეთერიას" წარმომადგენლები გარიყეს, მაგრამ დროდადრო კოლოკოტრონისის პოლიტიკური გავლენა გაიზარდა და მალე მან მეთაურებთან ერთად შეძლო კონტროლის დამყარება "პელოპონესის სენატზე", რომელიც "ეროვნულ ასამბლეას" არ დაუშლია. "სენატი" რეალურად მართავდა პელოპონესს, ხოლო ცენტრალური ხელისუფლება იმდენად სუსტი იყო, რომ ვერ ახერხებდა ძალაუფლების განხორციელებას. გამოუვალი მდგომარეობისა და პელოპონესელი მეთაურების ძალაუფლების ზრდის შემყურე მავროკორდატოსმა და იდრიოტებმა მოითხოვეს "სენატის" დაშლა და მისი გაერთიანება "ეროვნულ ასამბლეასთან". მავრომიჩალისი დათანხმდა ამ წინადადებას, მაგრამ სამხედრო ლიდერებმა უარყვეს ის. ამ წინადადების უარყოფის შემდეგ, ცენტრალური ადმინისტრაცია შეეცადა კოლოკოტრონისის გარიყვას. 1822 წლის ნოემბერში ცენტრალურმა ადმინისტრაციამ გამოაქვეყნა კანონი ახალი "ეროვნული ასამბლეის" წარმომადგენლების არჩევის შესახებ, მაგრამ კოლოკოტრონისი არ დაემორჩილა კანონს და განაცხადა, რომ პელოპონესელები თავად გაუწევდნენ ასამბლეას ორგანიზებას "სენატის" ახალი წევრების არჩევისთვის.
ლუსიენ ბონაპარტი
thumb|ლუსიენ ბონაპარტი
საბერძნეთის სამოქალაქო ომები (1823–1825)
პირველი სამოქალაქო ომი
დროებითმა მთავრობამ გადაწყვიტა, რომ "ეროვნული ასამბლეა" უნდა შეკრებილიყო ნაფპლიოში (1822 წლის დეკემბრის მიწურულს) და სთხოვა კოლოკოტრონისს, რომ მთავრობისთვის მიენიჭებინა ძალა. კოლოკოტრონისმა უარი განაცხადა და წამოაყენა იდეა, რომ ასამბლეა შეკრებილიყო ნაფპლიოში, სანამ ქალაქი მისი კონტროლის ქვეშ იქნებოდა. მისმა პოზიციამ მომხრეები ორ ნაწილად გაყო და იგი დაასუსტა პოლიტიკურად. "პელოპონესის სენატის" წევრების უმეტესობა დამორჩილდა მთავრობის გადაწყვეტილებას და ხელმძღვანელები (კაპიტნები) იძულებული გახდნენ დაეწყოთ მოლაპარაკებები ასამბლეაში მათი მონაწილეობის თაობაზე. საბოლოოდ, "მეორე ეროვნული ასამბლეა" შეიკრიბა ასტროსში 1823 წლის მარტში. ცენტრალური ხელისუფლება გაძლიერდა რეგიონული ორგანოების ხარჯზე, კენჭი უყარეს ახალ კონსტიტუციას და აღმასრულებელი და საკანონმდებლო ორგანოების ახალი წევრებიც აირჩიეს.
სამხედრო ლიდერების დასარწმუნებლად, ცენტრალურმა ადმინისტრაციამ შესთავაზა კოლოკოტრონისს მიეღო მონაწილეობა აღმასრულებელი ორგანოს საქმიანობაში, როგორც ვიცე-პრეზიდენტს. კოლოკოტრონისი დათანხმდა, მაგრამ მისმა ქმედებებმა გამოიწვია სერიოზული კრიზისი, როცა საკანონმდებლო ორგანოს პრეზიდენტად არჩეულ მავროკორდატოსს პოზიციის დაკავებაში ხელი შეუშალა. მავროკორდატოსის მიმართ მისმა დამოკიდებულებამ გამოიწვია საკანონმდებლო ორგანოს წევრების გააფთრება, რომელსაც აკონტროლებდნენ რუმელიოტები და იდრიოტები. კოლოკოტრონისი და აღმასრულებელი ორგანოს პრეზიდენტი, პეტროს მავრომიჩალისი, მკაცრად გააკრიტიკეს საკანონმდებლო ორგანოს წევრებმა. კრიზისი გამწვავდა, როცა საკანონმდებლო ორგანომ დაამხო აღმასრულებელი ორგანო და გაანთავისუფლა მისი წევრები. კოლოკოტრონისი, პელოპონესელი დიდგვაროვნების უმეტესობა და კაპიტნები (ხელმძღვანელები) მხარს უჭერდნენ მავრომიჩალისს, რომელიც ინარჩუნებდა აღმასრულებელი ორგანოს პრეზიდენტის პოსტს ტრიპოლიცაში. მიუხედავად ამისა, მეორე აღმასრულებელი ორგანო, რომელსაც მხარს უჭერდნენ კუნძულელები, რუმელიოტები, ზოგიერთი აქაველი დიდგვაროვანი (მათ შორის მოწინავეები იყვნენ ანდრეას ზაიმისი და ანდრეას ლონდოსი) და სხვები, როგორებიც არიან პაპაფლესასები, ფორმირდა ქალაქ კრანიდიში, გეორგიოს კოუნტოურიოტისის პრეზიდენტობით.
ლუსიენ ბონაპარტი
ჰყავდა 12 დედმამიშვილი.
რესურსები ინტერნეტში
კატეგორია:ფრანგი დიპლომატები კატეგორია:ბონაპარტები კატეგორია:დაბადებული 21 მაისი კატეგორია:დაბადებული 1775 კატეგორია:გარდაცვლილი 29 ივნისი კატეგორია:გარდაცვლილი 1840
საბერძნეთის სამოქალაქო ომები (1823–1825)
მეორე სამოქალაქო ომი
ამ პერიოდის განმავლობაში ინგლისური სესხის პირველი ორი ნაკადი მოვიდა, მოვლენა, რომელმაც გააძლიერა მთავრობის პოზიცია, მაგრამ შიდა უთანხმოება ჯერ კიდევ არ იყო დასრულებული. ზაიმისი და სხვა პელოპონესელები, რომლებიც მხარს უჭერდნენ კოუნტოურიოტისს, კონფლიქტში მოვიდნენ აღმასრულებელ ორგანოსთან, როცა ისინი დაითხოვეს სამთავრობო პოსტების უმეტესობიდან 1824 წლის 3 ოქტომბრის არჩევნების შემდგომ. მოწინავე პირებმა ორივე მხრიდან წამოაყენეს მოლაპარაკებებისა და ახალი "ეროვნული ასამბლეის" მოწვევის იდეა, მაგრამ აღმასრულებელი ორგანოს წევრების უმრავლესობას (განსაკუთრებით, პაპაფლესასს და იოანის კოლეტისს) სურდათ, რომ დაესრულებინათ პელოპონესელების დამორჩილება.
სამხედრო კონფლიქტი განახლდა, როცა კოლოკოტრონისმა ტრიპოლიცას მაცხოვრებლები წააქეზა მთავრობის ადგილობრივი გადასახადების ამგროვებლების წინააღმდეგ. პაპაფლესასმა და იანის მაკრიანისმა ვერ შეძლეს აჯანყების ჩახშობა, რომელიც გავრცელდა მთელს პელოპონესში, მაგრამ არც კოლოკოტრონისი და არც ლონდოსი ან ზაიმისი არ ეცადნენ განეხორციელებინათ ტრიპოლიცას ოკუპაცია. კოლოკოტრონისი არააქტიური რჩებოდა გარკვეული პერიოდის განმავლობაში დამატებითი მიზეზის გამო: მან ვერ გადაიტანა თავისი ვაჟის, პანოსის სიკვდილი. ის მოკლეს მისმა ოპონენტებმა. სანამ პელოპონესელები გაურკვევლობაში იყვნენ სამომავლო ქმედებებთან დაკავშირებით, მთავრობამ გადააჯგუფა მისი ჯარები, რომელიც ახლა შედგებოდა უმეტესად რუმელიოტებისა და სოულიოტებისგან. აქედან ზოგიერთი წინათ პელოპონესელების მხარეს მსახურობდა. მთავრობის გეგმა განხორციელდა კოლეტისის მიერ, რომელმაც რუმელიოტებისა და სოულიოტების ორ დანაყოფს მისცა ბრძანება შეჭრილიყვნენ პელოპონესში. 23 ნოემბერს გოურასის მეთაურობით ამ დანაყოფებიდან ერთ-ერთმა დაიპყრო კორინთი და დაარბია პროვინცია. მეორე დანაყოფმა გეორგიოს კარაისკაკის, კიცოს ძაველასის და სხვების მეთაურობით, შეუტია აქაველ ლონდოსსა და ზაიმისს, რომლებმაც უკან დაიხიეს და შემდეგ გაიქცნენ კალამოსში. 1825 წლის იანვარში, რუმელიოტების ძალებმა, რომელთაც თავად კოლეტისი მეთაურობდა, კიდევ ერთხელ დაარბიეს პელოპონესი და დააპატიმრეს კოლოკოტრონისი, დელიგიანისის ოჯახი და სხვები. შემდეგ თვეში მავროკორდატოსმა მიიღო აღმასრულებელი ორგანოს პრეზიდენტის პოზიცია. 1825 მაისში იბრაჰიმ პაშას ეგვიპტური ინტერვენციის ზეწოლის ქვეშ, დაპატიმრებულები გაათავისუფლეს და მიანიჭეს ამნისტია.
სქოლიო
<references group="" responsive="0">
ეგიუი-რუჟ-დ’აროლა
ეგიუი-რუჟ-დ’აროლა (Aiguilles Rouges d'Arolla) — მთა პენინის ალპებში, შვეიცარიაში. მდებარეობს სოფელ აროლის დასავლეთით, ვალეს კანტონში. მთავარი მწვერვალის სიმაღლე ზღვის დონიდან 3 646 მეტრს შეადგენს.
რესურსები ინტერნეტში
კატეგორია:ალპები კატეგორია:შვეიცარიის მთები
Lasioglossum nitidulum
Lasioglossum nitidulum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1804 წელს.
სქოლიო
nitidulum
კატრინეჰოლმი
კატრინეჰოლმი (Katrineholm) — ქალაქი შვედეთში, სედერმანლანდის ლენში, თავისივე სახელწოდების მუნიციპალიტეტის ადმინისტრაციული ცენტრი. 2010 წლის მონაცემებით მისი მოსახლეობა 21 993 ადამიანს შეადგენს.
კატრინეჰოლმი ინდუსტრიული ქალაქია, რომელიც აღმოსავლეთისა და დასავლეთის სარკინიგზო მაგისტრალების გადაკვეთაზე მდებარეობს. 1883 წლეს ის საქალაქო ტიპის დასახლება გახდა, 1917 წელს კი ქალაქი. სატრანსპორტო გზების გადაკვეთის წერტილზე ხელსაყრელმა მდებარეობამ ხელი შეუწყო ვაჭრობისა და მომსახურების სექტორების განვითარებას. კატრინეჰოლმში საქმიანობენ ისეთი უმსხვილესი კომპანიები, როგორებიცაა SKF და ერიქსონი.
ქალაქში მდებარეობს სითბოს, ვენტილაციისა და სანიტარიის მუზეუმი (VVS-museum).
სქოლიო
კატეგორია:შვედეთის ქალაქები
ქორეპისკოპოსი
ქორეპისკოპოსი (χώρα „ხორა“ — ქვეყანა;  „ეპისკოპოს“ — მეთვალყურე, ეპისკოპოსი) — საეკლესიო ადმინისტრაციაში — ქალაქის ეპისკოპოსის ხელქვეითი თანამდებობა. საქართველოში კათოლიკოსის თანაშემწე, აგრეთვე მთავარეპისკოპოსის თანაშემწე, უმრევლო (უეპარქიო) ეპისკოპოსი. ჩანს უძველეს საეკლესიო მსოფლიო და ადგილობრივი კრებების დადგენილებებში.
სავარაუდოა, რომ საქართველოში ქორეპისკოპოსის ინსტიტუტი წარმოიქმნა იმ პერიოდში, როდესაც ქართლის საეკლესიო ორგანიზაციამ დასრულებული და ჩამოყალიბებული სახე მიიღო. თავდაპირველად იგი, ისევე როგორც ბიზანტიაში, სოფლის სამრევლო ეკლესიებს ხელმძღვანელობდა. ქორეპისკოპოსის თანამდებობა კარგად შეეწყო საქართველოს ეკლესიის იერარქიულ სტრუქტურას და ხანგრძლივი ისტორიული პერიოდის მანძილზე იარსება.
საქართველოში, აგრეთვე მეზობელ სომხეთში, ქორეპისკოპოსის სასულიერო ტიტულმა ერთგვარი ევოლუცია და ტრანსფორმაცია განიცადა. კახეთის მთავრები ქორეპისკოპოსებად იწოდებოდნენ VIII-X ს.ს. .
სქოლიო
კატეგორია:საეკლესიო წოდებები
ემა სტოუნი
ემა სტოუნი (Emma Stone; 6 ნოემბერი, 1988, სტოკსდეილი, არიზონა, აშშ) — ამერიკელი მსახიობი. მონაწილეობს როგორც კინო-, ასევე სატელევიზიო ფილმებში. 2010 წელს ფილმში „მსუბუქი ყოფაქცევის ფრიადოსანი“ შესრულებული როლისათვის მიიღო ოქროს გლობუსის ნომინაცია მიუზიკლსა ან კომედიაში ქალის როლის საუკეთესო შესრულებისთვის. მია დოლანის როლის შესრულებისთვის ფილმში „ლა-ლა ლენდი“ (2016) მიენიჭა ოსკარი, ოქროს გლობუსი, BAFTA და კინომსახიობთა გილდიის ჯილდო.
რესურსები ინტერნეტში
კატეგორია:ამერიკელი მსახიობები კატეგორია:დაბადებული 1988 კატეგორია:ოქროს გლობუსის გამარჯვებულები კატეგორია:ოსკარის მფლობელი კინომსახიობები
კამბიის მუნიციპალიტეტი
კამბიის მუნიციპალიტეტი (Kambja vald) — ყოფილი სასოფლო მუნიციპალიტეტი ესტონეთში, ტარტუმაას მაზრაში. გაუქმდა 2017 წლის 21 ოქტომბერს.
რესურსები ინტერნეტში
კატეგორია:ტარტუმაას მუნიციპალიტეტები
პოლიმერაზული ჯაჭვური რეაქცია
მინი|პჯრ-ის 8 ტესტის ნაკრები (თითოეული შეიცავს 100 მკლ რეაგენტს) პოლიმერაზული ჯაჭვური რეაქცია (პჯრ) (Polymerase chain reaction, PCR) — ლაბორატორიული კვლევის მეთოდი, რომელიც გამოიყენება დეზოქსირიბონუკლეინის მჟავის (დნმ) განსაზღვრული მონაკვეთის მრავალი ასლის სწრაფი და ზუსტი მიღებისთვის. პოლიმერაზული ჯაჭვური რეაქცია იძლევა სხვადასხვა ექსპერიმენტისა და კვლევითი პროცედურისთვის დნმ-ის დიდი რაოდენობით ასლის დამზადების საშუალებას და ფართოდ გამოიყენება მოლეკულური ბიოლოგიის, სასამართლო-სამედიცინო ექსპერტიზის, ევოლუციური ბიოლოგიისა და სამედიცინო დიაგნოსტიკის სფეროებში.
პოლიმერაზული ჯაჭვური რეაქციის (პჯრ) მეთოდი 1983 წელს ამერიკელმა ბიოქიმიკოსმა კერი მულისმა შეიმუშავა და ამისთვის 1993 წელს მიიღო ნობელის პრემია ქიმიაში. პჯრ-ის გამოგონებამდე რეკომბინანტული დნმ-ის ფრაგმენტების ამპლიფიკაციისთვის, ანუ ასლების დამზადებისთვის, გამოიყენებოდა მეთოდები, რომელიც დაკავშირებული იყო დროის და შრომის დიდ დანახარჯებთან. პჯრ-ის ტექნოლოგიით შესაძლებელია რეპლიკაციის მრავალი ციკლის შესრულება და დნმ-ის ფრაგმენტის მილიარდობით ასლის დამზადება რამდენიმე საათში.
მეთოდის აღწერა
პჯრ სამეტაპიანი პროცესია, რომელიც განმეორებადი ციკლების სახით ხორციელდება. საწყისი ეტაპი არის დენატურაცია ანუ დნმ-ის მოლეკულის ორი ჯაჭვის განცალკევება. ეს მიიღწევა საწყისი მასალის გაცხელებით დაახლოებით 95°C-მდე. თითოეული ჯაჭვი ასრულებს შაბლონის როლს, რომელზეც ხდება ახალი ჯაჭვის აწყობა. მეორე ეტაპზე ტემპერატურა მცირდება 55°C-მდე, რაც შესაძლებელს ხდის პრაიმერების შაბლონთან მიბმას. მესამე ეტაპზე ტემპერატურა კვლავ იზრდება დაახლოებით 72°C-მდე და დნმ პოლიმერაზა იწყებს ბმული პრაიმერების დაბოლოებებზე ნუკლეოტიდების დამატებას. ციკლის დასასრულს, რომელიც დაახლოებით 5 წუთი გრძელდება, ტემპერატურა იმატებს და პროცესი თავიდან იწყება. ყოველი ციკლის შემდეგ დნმ-ის ასლების რაოდენობა ორმაგდება. ჩვეულებრივ, 25-30 ციკლი დნმ-ის საკმარის რაოდენობას წარმოქმნის.
პჯრ-ის თავდაპირველი ვერსიის ერთ-ერთი პრობლემას წარმოადგენდა ყოველი ციკლის შემდეგ დნმ პოლიმერაზის განახლების აუცილებლობა, ვინაიდან ეს ფერმენტი მაღალ ტემპერატურაზე არასტაბილური იყო. ეს საკითხი გადაჭრა 1987 წელს თერმოსტაბილური დნმ პოლიმერაზის (Taq) აღმოჩენამ. Taq-პოლიმერაზის გამოყოფა მოხდა თერმოფილური ბაქტერიიდან (Thermus aquaticus), რომელიც ცხელ წყაროებში სახლობს.
გამოყენება
ვინაიდან პჯრ იძლევა მრავალი სხვადასხვა წყაროდან დნმ-ის ამპლიფიკაციის საშუალებას, ეს მეთოდი ბევრ სხვადასხვა სფეროში გამოიყენება. პჯრ-ის გამოყენება შესაძლებელია გენეტიკური დაავადებების დიაგნოსტიკაში და ვირუსული ინფექციის დაბალი კონცენტრაციების დასადგენად. სასამართლო მედიცინაში ეს ტექნოლოგია გამოიყენება სისხლის და სხვა ბიოლოგიური ქსოვილების უმცირესი კვალის გამოსავლენად მათი კუთვნილების (გენეტიკური „თითის ანაბეჭდი“) განსაზღვრის მიზნით. პჯრ-ის საშუალებით მოხერხდა ასევე შენარჩუნებული ბიოლოგიური მასალიდან დნმ-ის ამპლიფიკაცია, მაგალითად, 40 ათასი წლის წინ გაყინული ბეწვიანი მამონტის ან ტორფიან ჭაობაში აღმოჩენილი 7,500 წლის წინ გარდაცვლილი ადამიანის შემთხვევაში.
პიერ ბული
პიერ ბული (Pierre Boulle; დ. 20 თებერვალი, 1912 — გ. 30 იანვარი, 1994) — ფრანგი რომანისტი.